***Ένας αριθμός, σελ. 106***

**θέμα διηγήματος**

α) η σκηνοθετημένη (εκ μέρους του εργοδότη) απόπειρα εκμετάλλευσης της φτωχής εργαζόμενης

β) η παθητική στάση/η υποτακτικότητα της Ιουλίας

γ) ο ρόλος του δασκάλου. Ως δασκάλα η Ιουλία πρέπει να αποτελεί πρότυπο συμπεριφοράς-υπόδειγμα πνευματικής ελευθερίας για τους μαθητές της, κάτι που δεν καταφέρνει με τη στάση της.

**τύπος ανθρώπων που σκιαγραφείται μέσω της Ιουλίας**

Ο Τσέχωφ μέσω της Ιουλίας αναφέρεται σε μια μερίδα ανθρώπων που με τη δουλικότητα της συμπεριφοράς τους, την έλλειψη αυτοπεποίθησης, αυτοσεβασμού, την αβουλία τους αφήνονται να γίνουν έρμαιο στις διαθέσεις των άλλων.

**υπόθεση διηγήματος**

Ο εργοδότης στήνει μια φάρσα στην Ιουλία (με τεχνάσματα-ψέματα της αφαιρεί χρήματα από τον συμφωνηθέντα μισθό) προκειμένου να ταρακουνήσει την Ιουλία και να μάθει επιτέλους να διεκδικεί τα δικαιώματα της, να ορθώνει το ανάστημα της όταν την κλέβουν, την αδικούν.

**ενότητες-πλαγιότιτλοι**

**1η ενότητα**: αρχή…. *Ευχαριστώ, ψιθύρισε¨*: η σκηνοθετημένη φάρσα του εργοδότη- ηττοπαθής αντίδραση Ιουλίας

**2η ενότητα:** ¨*Πετάχτηκα όρθιος…και βγήκε*¨: η αποκάλυψη της φάρσας-προτροπές εργοδότη προς Ιουλία

**νοηματικό κέντρο**

Στο πρόσωπο της Ιουλίας συμπυκνώνεται ο τύπος του ¨ανθρώπου υπηκόου¨ που έχει μάθει να υπακούει στον οικονομικά και κοινωνικά ισχυρό, να υποτάσσεται δουλοπρεπώς και χωρίς αξιοπρέπεια. Σε μια κοινωνία άγριας εκμετάλλευσης (όπως η εποχή του Τσέχωφ) οι εργαζόμενοι υποτάσσονταν στον εργοδότη τους, ανέχονταν την αδικία, αυτοεξευτελίζονταν από φόβο απώλειας της όποιας δουλειάς.

**αντιδράσεις** **Ιουλίας**

Σκύβει το κεφάλι, αντιδρά υποτονικά, (κοκκινίζει, τρέμει, τσαλακώνει νευρικά το φόρεμα της, σιωπά, κλαίει με παράπονο, προβάλλει κάποιες αντιρρήσεις), αλλά δε διεκδικεί το δίκιο της, αν και έχει επίγνωση της αδικίας που της γίνεται. Είναι τρομαγμένη, ανασφαλής μπροστά στην εξουσία του εργοδότη της (εσκεμμένως έχει επιλεγεί γυναίκα στον ρόλο του εργαζόμενου).

**μήνυμα διηγήματος**

Ανάγκη αντίστασης προς όποιον/ό,τι υποτιμά την αξιοπρέπεια μας-ανάγκη για αγωνιστική διάθεση-δυναμική διεκδίκηση των δικαιωμάτων μας. Ο Τσέχωφ ασκεί κριτική κατά της ηττοπάθειας-του συμβιβασμού- της μοιρολατρικής αποδοχής των γεγονότων**,** καυτηριάζει τη συνειδητή υποταγή των ανελεύθερων, δουλικών ανθρώπων, των ανθρώπων που πιστεύουν ότι ο κόσμος δεν αλλάζει όσο και αν αντιδράσουν, των ανθρώπων που προτιμούν να παραβιάζονται τα δικαιώματα τους και λένε και ¨ευχαριστώ¨ προς τον εκμεταλλευτή τους. Μετά την αποκάλυψη της φάρσας ο εργοδότης με αγανάκτηση αναρωτιέται ¨*Γιατί στέκεσαι έτσι σαν χαζή; Μπορείς να ζήσεις σε αυτόν τον κόσμο αν δεν πατήσεις πόδι, αν δε δείξεις τα δόντια σου;¨ .* Δεν είναι η Ιουλία που αγανακτεί, αλλά ο εργοδότης της που βλέπει την Ιουλία να αφήνεται να ταπεινώνεται, να αντιδρά με μουρμουρητά και υποτονικά στην αδικία που υφίσταται.

**είδος αφηγητή**

**αφηγητής =πρωταγωνιστής/ ομοδιηγητικός** (ο εργοδότης) → αφήγηση σε **α΄ πρόσωπο**

-σε γ΄ πρόσωπο→ απόδοση σχολίων+ παρατηρήσεων του (αντιδράσεις της Ιουλίας) → **παντογνώστης αφηγητής**

**αφηγηματική μέθοδος**

**διάλογος**→ ζωντάνια-αμεσότητα-παραστατικότητα-θεατρικότητα- καλύτερη σκιαγράφηση των πρωταγωνιστών

**χαρακτηρισμός εργοδότη**

**πριν την αποκάλυψη της φάρσας**: μικρόψυχος, συμφεροντολόγος, αδίστακτος, απότομος, εκμεταλλευτής της φτωχής εργαζόμενης, απατεώνας, φιλάργυρος, υπολογίζει τα πάντα με το χρήμα, δεσποτική στάση προς την ¨κατώτερη¨ του Ιουλία.

**μετά την αποκάλυψη της φάρσας:** δίκαιος, τίμιος, αξιοπρεπής, γενναιόδωρος, φιλελεύθερος, καλόκαρδος, με διάθεση διδαχής προς την Ιουλία→ πρέπει να διεκδικεί μόνη της τα δικαιώματα της, να μην αφήνει κανέναν να την προσβάλει.

**Ιουλία:** άβουλη, παθητική, υποτακτική (φτάνει στο σημείο, ενώ την έχει καταφανώς κλέψει ο εργοδότης της, να λέει και ¨*Ευχαριστώ*¨→ αποκορύφωση της υποταγής της, (σε άλλο σημείο παραδέχεται ότι άλλοι εργοδότες δεν της έδιναν τίποτα), συμβιβασμένη, αναξιοπρεπής, χωρίς αυτοσεβασμό, αυτοπεποίθηση, αδύναμη, δουλική, υποτακτική, μοιρολατρική, έχει αποδεχθεί την κοινωνική της κατωτερότητα.

**εκφραστικά σχήματα**

**μεταφορές:** ¨*πρέπει να έχεις τα μάτια σου τέσσερα¨, ¨κόμποι ιδρώτα γυάλιζαν πάνω στη μύτη της¨, ¨με έπιασαν τα δαιμόνια μου¨, ¨ αν δεν πατήσεις λίγο πόδι*;¨, ¨*σκληρό μάθημα*¨

**προσωποποίηση**: ¨*η φωνή της έτρεμε¨*

**επικαιρότητα μηνύματος:** Χαρακτήρες όπως η Ιουλία υπάρχουν και σήμερα. Η οικονομική ανασφάλεια, η ανεργία, η ανάγκη επιβίωσης ωθεί πολλούς ανθρώπους να εργάζονται χωρίς ασφάλεια, παραπάνω ώρες από το προβλεπόμενο χωρίς να αμείβονται για τις υπερωρίες τους. Στις διαπροσωπικές σχέσεις, υπάρχουν άνθρωποι που ανέχονται τον εξευτελισμό, την κακοποίηση-όποιας μορφής- και δεν αποχωρούν από τέτοιες νοσηρές σχέσεις.

***Από δόξα και θάνατο, σελ.83***

**στόχος αποσπάσματος:** να γίνει αντιληπτό ότι η γερµανική κατοχή ήταν µια περίοδος σκληρών δοκιµασιώνγια τον ελληνικό λαό, αλλά και µια εποχή που ανέδειξε το κουράγιο του λαού και την αντίσταση του στον κατακτητή, ακόµα κι όταν το τίµηµα της αντίστασης ήταν ο θάνατος.

**θέμα:** οι αναμνήσεις της Πολυξένης μέσα από τη φυλακή

**αναφορά σε δύο σημαντικά ιστορικά γεγονότα**

1.συσσίτιο καλλιτεχνών στο Εθνικό Αρχαιολογικό Μουσείο

2. διαδήλωση στις 5 Μαρτίου 1943 κατά του διατάγματος επιστράτευσης ανδρών από 16-45 ετών για τις ανάγκες των Γερμανών στο μέτωπο

**υπόθεση αποσπάσματος**

Στο απόσπασµα η ηρωίδα Πολυξένη ανακαλεί στη µνήµη της από τη φυλακή, όπου βρίσκεται λόγω της αντιστασιακής της δράσης (µοίραζε παράνοµο Τύπο), δύο κρίσιµες στιγµές της γερµανικής Κατοχής στην Αθήνα, µια ταπεινή και µια ηρωική στιγµή. Η πρώτη στιγµή είναι η διανοµή συσσιτίου στους καλλιτέχνες. Η συγγραφέας, µέσω της ηρωίδας της, φαίνεται να αντικρίζει µε ειρωνική µατιά τους καλλιτέχνες. Οι εκφραστές του πνεύµατος, µέχρι χτες απόµακροι κι ακατάδεκτοι, εξουθενωµένοι τώρα από την πείνα, υποκύπτουν και αυτοί στις πιεστικές επιταγές του σώματος, καθώς αναγκάζονται να στοιβαχτούν και να διαµαρτυρηθούν για να πάρουν, ταπεινωµένοι, το ελάχιστο φαγητό του συσσιτίου. Η δεύτερη στιγµή είναι µια αντικατοχική διαδήλωση που αφήνει πίσω της νεκρούς. Το φρόνηµα ωστόσο του κόσµου που συµµετέχει στη διαδήλωση είναι σθεναρό και η αίσθηση της συναδέλφωσης ισχυρή. Η συγγραφέας, διαµέσου της ηρωίδας της, τονίζει την ταξική σύσταση της διαδήλωσης. Αυτοί που συµµετέχουν, αδιαφορώντας ακόµα και για τη ζωή τους και παρασυρµένοι από τον εθνικό ενθουσιασµό, είναι άνθρωποι προερχόµενοι από τα λαϊκά στρώµατα και άνθρωποι που έχουν ζωντανές µνήµες από παλαιότερους εθνικούς αγώνες, όπως η µικρασιατική εκστρατεία (οι πρόσφυγες, οι πολιτικοί εξόριστοι, γυναίκες, παιδιά, οι ανάπηροι πολέμου, οι φοιτητές). Συμμετοχή λαϊκών ανθρώπων ανεξαρτήτως φύλου και ηλικίας. Το απόσπασµα καταλήγει µε την περιγραφή µιας σκηνής (η τυχαία συνάντηση της Πολυξένης µε έναν στρατηγό που έκανε βόλτα τα τρία μεγάλα του σκυλιά/ ειρωνεία την ώρα που πέθαιναν άνθρωποι από την πείνα), η οποία λειτουργεί ως προµήνυµα του εµφυλίου, που ακολούθησε την απελευθέρωση από τους κατακτητές.

**ενότητες-πλαγιότιτλοι**

**1η:** ¨*Χειμώνας….ανάμεσα στους συγκεντρωμένους*¨: το συσσίτιο των καλλιτεχνών

2η: ¨*Τον είχε….Αύριο δε θα υπάρχω*¨: η σύλληψη και τα βασανιστήρια της Πολυξένης

3η: ¨*Είχε έρθει …..που χώριζε τους εχθρούς από τους φίλους*¨: η αντικατοχική διαδήλωση-η συνάντηση με τον στρατηγό

4η: ¨*Σκεφτόταν τώρα….να μην έχει τελειωμό*¨: προβληματισμός Πολυξένης μέσα από τη φυλακή

**πρόσωπα με αρνητικά παρουσία στο απόσπασμα**

Ο πρόεδρος του συσσιτίου και ο στρατηγός. Και τα δύο πρόσωπα εκπροσωπούν τη μερίδα εκείνων των Ελλήνων που είτε έμειναν αμέτοχοι, απαθείς στην αγωνιστική προσπάθεια των Ελλήνων είτε ακόμα και συνεργάστηκαν με τους κατακτητές και το επίπεδο ζωής τους συνεχίστηκε όπως και στην προ κατοχής εποχή. Ο πρόεδρος εμφανίζεται υπερόπτης, αδιάφορος μπροστά στο θέαμα των πεινασμένων καλλιτεχνών. Ο στρατηγός, την ώρα που συμπατριώτες του πέφτουν νεκροί στη διαδήλωση, ο ίδιος αμέριμνος κάνει βόλτα τα τρία χορτάτα σκυλιά του. Και οι δύο (πρόεδρος-στρατηγός/ ανώνυμοι/αποκαλούνται με την ιδιότητα τους) είναι εκπρόσωποι της εξουσίας.

**αφηγηματικές τεχνικές:** αφήγηση, περιγραφή, σχόλια αφηγητή

**είδος αφηγητή:** παντογνώστης, αμέτοχος με τα γεγονότα αφηγητής υπό την εσωτερική όμως εστίαση της Πολυξένης

**γλώσσα:** απλή δημοτική, με πολλά εκφραστικά σχήματα λόγου, σύντομες προτάσεις, παρατακτική σύνδεση

**σχήματα λόγου**

**προσωποποίηση**: ¨*Ο τόπος ρουφούσε ζωή από μια καραβάνα¨, ¨ο τόπος γύρω αγριεύτηκε¨, ¨μια μόνη σημαία που έτρεχε¨. ¨οι δρόμοι είχαν γίνει φιλικοί¨* κα.

**μεταφορά**: ¨*σκληρό πρόσωπο¨, ¨κοπέλες με διπλή καρδιά¨, ¨γέμιζε το ένα μάτι της με χαρά, το άλλο με τρόμο¨* κα.

**παρομοιώσεις:** ¨*κόλλησαν σαν στρείδια¨, ¨όπως πάνε στη λειτουργία¨, ¨σαν θέατρο που σκολά¨* κα.

**χρονολογική σειρά γεγονότων**

αναδρομική αφήγηση (η Πολυξένη μέσα από τη φυλακή θυμάται διάφορα γεγονότα της κατοχής)

διανομή συσσιτίου-η κηδεία του Παλαμά (Φεβρουάριος 1943)-διαδήλωση-συνάντηση με στρατηγό (Μάρτιος 1943)-σύλληψη-βασανιστήρια Πολυξένης